Kimigayo

ialah lagu kebangsaan Jepun. Liriknya merupakan yang tertua dan terpendek di dunia dan berasal daripada sebuah puisi waka yang ditulis pada Zaman Heian (794–1185). Melodi yang digunakan untuk lagu ini dipilih pada tahun 1880 untuk menggantikan melodi yang kurang popular sebelas tahun sebelumnya. Walaupun Kimigayo sering diterjemahkan sebagai "Pemerintahan Duli Tuanku", tidak pernah wujud sebuah penterjemahan rasmi tajuk ataupun lirik lagu itu menurut undang-undang.

Dari 1888 hingga 1945, Kimigayo merupakan lagu kebangsaan Empayar Jepun. Apabila Empayar ini dibubarkan setelah kekalahan Jepun pada akhir Perang Dunia Kedua, Kimigayo kekal menjadi lagu kebangsaan negara Jepun setelah 1945. Sebuah akta tentang lagu dan bendera kebangsaan negara itu mengiktiraf Kimigayo sebagai lagu kebangsaan rasmi Jepun diluluskan pada 1999.

Kimigayo dimainkan di nada C major, menurut harian The Japan Times.
Sejarah penukilan
Seni kata

Lirik lagu ini pertama kali muncul dalam sebuah antologi puisi bernama Kokin Wakashū, sebagai sebuah puisi yang anonim. Meskipun sebuah puisi anonim bukanlah tidak lazim pada waktu itu, identitas pengarang yang sebenarnya mungkin saja sudah diketahui, tetapi namanya mungkin sengaja tidak disebutkan kerana asalnya dari suatu darjat masyarakat yang lebih rendah.

Puisi ini ditampilkan dalam berbagai antologi, dan dalam zaman-zaman selanjutnya digunakan sebagai lagu perayaan oleh orang-orang dari semua lapisan sosial. Tidak seperti bentuknya yang digunakan untuk lagu kebangsaan saat ini, puisi ini awalnya dimulai dengan "Wa ga Kimi wa" (Engkau, Yang Mulia) dan bukannya "Kimi ga Yo wa" (Kekuasaan Yang Mulia). Perubahan lirik terjadi pada zaman Kamakura.
Irama lagu

Pada tahun 1869 di awal zaman Meiji, seorang pemimpin pancaragam tentera dari Ireland bernama John William Fenton yang sedang berkunjung ke Jepun menyedari bahawa Jepun tidak memiliki sebarang lagu kebangsaan langsung. Oleh itu, Fenton menyarankan kepada Iwao Ōyama, seorang pahlawan dari suku Satsuma agar menciptakan lagu sebegitu, Ōyama setuju dan memilihkan liriknya. Intipati sajak akhir yang terpilih mirip seni kata lagu kebangsaan England, yang kemungkinannya hasil pengaruh dari Fenton.Setelah lirik yang bersesuaian dipilih dari sajak disebut, Ōyama meminta Fenton untuk menciptakan melodinya - Fenton berjaya menghasilkan gubahan iramanya meskipun diberikan hanya tiga minggu dan hanya beberapa hari untuk berlatih, gubahan ini ditampilkan pertama kalinya di hadapan Maharaja Jepun pada tahun 1870. Sungghupun begitu, gubahan ini ditolak tidak hanya kerana melodinya dianggap "kurang berat" (lacked solemnity), tetapi juga kerana ia didapati sukar dinyanyikan. Namun, versi ini masih tetap diperdengarkan setiap tahun di Kuil Myōkōji di Yokohama, tempat Fenton pernah menjabat sebagai pemimpin band militer. Myōkōji berperan sebagai tempat peringatan bagi Fenton.

Pada tahun 1880, Biro Rumah Tangga Kekaisaran menyetujui suatu melodi baru yang ditulis oleh Yoshiisa Oku dan Akimori Hayashi. Komposer versi ini sering tertulis sebagai Hiromori Hayashi, ayah Akimori Hayashi iaitu salah satu murid Fenton. Irama ini dibuat berdasarkan bentuk muzik tradisi diraja yang dimainkan dalam isi istana Jepun, namun digubah dalam gaya campuran dipengaruhi oleh gita-gita puja Barat serta menggunakan beberapa elemen dari gubahan asal Fenton. Komposer Jerman Franz Eckert kemudian menerapkan harmoni melodi gaya Barat (modus Gregorian), sehingga menciptakan versi Kimigayo yang dipakai sekarang. Lagu ini diterap masuk dalam perayaan-perayaan di sekolah umum berkat usaha Kementerian Pendidikan pada 1893.
Lirik

thumb|264x264px|Batu sazare-işi (さざれ石) kononnya terhasil daripada Batu kerikil|batu-batu kerikil, lalu dikiaskan kepada penyatuan bangsa.Gambar batu jenis ini di Kuil Shimogamo, Kyōto.
Bahasa Jepun

:
:
:
:
:
:
Romaci (Rumi)

: Kimigayo va
: Çiyo ni,
: Yaçiyo ni
: Sazare işi no
: Ivao to narite
: Koke no mısı made.
Terjemahan

: Semoga kekuasaan Duli Tuanku
: berlanjutan sehingga seribu keturunan
: [malah sehingga] lapan ribu keturunan lamanya,
: sampailah kerikil
: berubah menjadi batu karang
: yang diselimuti lumut.
Rujukan
Pautan luar

* Kimigayo: audio, lirik dan informasi


Kategori:Lagu kebangsaan
Kategori:Jepun